CELEX: 52009PC0139
Language: da
Date: 2009-03-24
Title: Forslag til Europa-Parlamentets og Rådets forordning om ændring af forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation

Vigtig juridisk meddelelse

|

52009PC0139

Forslag til Europa-Parlamentets og Rådets forordning om ændring af forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation  /* KOM/2009/0139 endelig udg. - COD 2009/0047 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 24.3.2009KOM(2009) 139 endelig2009/0047 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål Formålet med forslaget er at bringe bestemmelserne i Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation i overensstemmelse med Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo). I betragtning 17 i forordning (EF) nr. 683/2008 opfordrer Europa-Parlamentet og Rådet desuden Kommissionen til at fremsætte et forslag for formelt at tilpasse forvaltningsstrukturerne for programmerne som fastlagt i forordning (EF) nr. 1321/2004 til Kommissionens og tilsynsmyndighedens nye roller. |120 | Generel baggrund Forordning (EF) nr. 1321/2004, der blev ændret ved Rådets forordning (EF) nr. 1942/2006 af 12. december 2006 for at tage højde for fællesforetagendet Galileos ophør fra og med den 31. december 2006, oprettede et fællesskabsorgan benævnt Den Europæiske GNSS-Tilsynsmyndighed. Denne tilsynsmyndigheds oprindelige formål og opgaver blev fastlagt med henblik på de behov, der ville opstå i forbindelse med planen om at indgå koncessionsaftaler om forvaltningen og finansieringen af programmet Galileos etablerings- og ibrugtagningsfase. Denne plan blev opgivet i 2007, og forvaltningen og finansieringen af programmets etableringsfase vil ikke overgå til den private sektor. De nye rammer for den offentlige forvaltning og finansiering af programmerne Galileo og Egnos blev fastlagt ved forordning (EF) nr. 683/2008, der trådte i kraft den 25. juli 2008. Forordningen knæsætter princippet om en klar fordeling af beføjelser mellem Fællesskabet, repræsenteret ved Kommissionen, tilsynsmyndigheden og Den Europæiske Rumorganisation, giver Kommissionen ansvaret for forvaltningen af programmerne og præciserer de opgaver, der pålægges tilsynsmyndigheden. Den fastslår desuden, at tilsynsmyndigheden varetager de opgaver, den får pålagt, under iagttagelse af Kommissionens rolle som forvalter af programmerne og i overensstemmelse med Kommissionens retningslinjer. Resultatet af dette er, at forordning (EF) nr. 683/2008 indirekte og i væsentligt omfang ændrer forordning (EF) nr. 1321/2004. Derfor er det nødvendigt at bringe visse bestemmelser i forordning (EF) nr. 1321/2004 i overensstemmelse med bestemmelserne i forordning (EF) nr. 683/2008. For det første skaber den nuværende situation, hvor to tekster er modsigende på visse punkter, en utilfredsstillende retssituation. Der er skabt en usikkerhed, det er nødvendigt at afklare hurtigst muligt. De retlige rammer for programmerne skal være klare, navnlig med hensyn til forholdet til tredjeparter. For det andet er det nødvendigt at skabe solide rammer for spørgsmålene vedrørende sikkerhed. Forordning (EF) nr. 683/2008 fastsætter, at Kommissionen forvalter alle spørgsmål vedrørende systemernes sikkerhed, men pålægger samtidig tilsynsmyndigheden at varetage sikkerhedsgodkendelsen ("akkreditering"). Det er nødvendigt at afklare tilsynsmyndighedens nøjagtige rolle på dette område. For det tredje er det nødvendigt at sikre, at programmerne forvaltes godt. Forordning (EF) nr. 683/2008 har ganske vist indirekte og i væsentligt omfang ændret tilsynsmyndighedens opgaver, men ændrer ikke tilsynsmyndighedens egne organer, som Kommissionen kun har meget lidt indflydelse på. For at sikre, at tilsynsmyndigheden handler "under iagttagelse af Kommissionens rolle som forvalter af programmerne" og "i overensstemmelse med Kommissionens retningslinjer", som dette fastsættes ved forordning (EF) nr.683/2008, er det nødvendigt at foretage visse ændringer, så Kommissionen får større indflydelse i tilsynsmyndighedens egne organer. Denne tilgang er i øvrigt i overensstemmelse med den af Kommissionen fastlagte nye politik over for fællesskabsorganerne. |130 | Gældende bestemmelser på det område, som forslaget vedrører Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation som ændret ved Rådets forordning (EF) nr. 1942/2006 af 12. december 2006. Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo). Forslaget sigter mod at ændre den første af disse to forordninger. |140 | Overensstemmelse med andre EU-politikker og -mål Programmerne Galileo og Egnos er fuldt ud på linje med Lissabonstrategien. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Der er ikke grundlag for at foranstalte høringer af interesserede parter, da forslaget drejer sig om at bringe en eksisterende tekst i overensstemmelse med en anden tekst, der er blevet vedtaget senere. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Den eneste mulighed er at bringe forordning (EF) nr. 1321/2004 i overensstemmelse med bestemmelserne i forordning (EF) nr. 683/2008, der trådte i kraft den 25. juli 2008. En anden mulighed ville være ikke at ændre forordning (EF) nr. 1321/2004, men dette vil fra et retssynspunkt være utilfredsstillende, vil skabe store problemer vedrørende sikkerhedsspørgsmålet og garanterer ikke en god forvaltning af programmerne. |FORSLAGETS RETLIGE ASPEKTER |305 | Resumé af forslaget Ændring af Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation. |310 | Retsgrundlag Traktatens artikel 156. |329 | Subsidiaritetsprincippet Forslaget vedrører et område, hvorpå Fællesskabet har enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende årsager: |331 | Den foreslåede foranstaltning står på to måder i et passende forhold til det mål, der ønskes nået. For det første kan kun en forordning ændre en foregående forordning, og for det andet begrænser de foreslåede foranstaltninger sig til at tilpasse en tekst til en retssituation, der er skabt ved, at forordning (EF) nr. 683/2008 er trådt i kraft. |332 | De finansielle og administrative byrder ved dette forslag er ubetydelige, idet de finansielle og administrative spørgsmål i forbindelse med programmerne Galileo og Egnos allerede blev afklaret ved forordning (EF) nr. 683/2008. |Reguleringsmiddel/reguleringsform |341 | Foreslået middel/form: forordning. |342 | Anvendelse af andre instrumenter vil ikke være hensigtsmæssig af følgende årsager: Ifølge princippet om formel kontinuitet kan kun en forordning ændre en foregående forordning. |BUDGETMÆSSIGE VIRKNINGER |409 | Forslaget har ingen virkninger for Fællesskabets budget. |YDERLIGERE OPLYSNINGER |510 | Forenkling |511 | Forslaget er en forenkling af lovgivningen. |512 | De foreslåede foranstaltninger bidrager til at undgå, at der opstår en usikker retssituation i forbindelse med to på hinanden følgende tekster, der på visse punkter er modsigende. Foranstaltningerne sigter altså mod at rationalisere fællesskabslovgivningen. |520 | Ophævelse af gældende retsforskrifter Hvis forslaget vedtages, skal visse bestemmelser i lovgivningen ophæves. |560 | Det Europæiske Økonomiske Samarbejdsområde Den foreslåede retsakt omhandler et emne, der er omfattet af EØS-aftalen, og bør derfor udvides til også at gælde på Det Europæiske Økonomiske Samarbejdsområde. |570 | Nærmere redegørelse for forslagets enkelte kapitler og/eller artikler Ændring af det fællesskabsorgan, der er oprettet i medfør af forordning (EF) nr. 1321/2004, for så vidt angår organets benævnelse, mål og opgaver, så disse tilpasses bestemmelserne i forordning (EF) nr. 683/2008. Udvidelse af Kommissionens rolle og beføjelser i dette organ for at sikre, at organet, jf. forordning (EF) nr. 683/2008, varetager sine opgaver under iagttagelse af Kommissionens rolle som forvalter og i overensstemmelse med Kommissionens retningslinjer. Fastlæggelse af rammerne, inden for hvilke organet varetager den opgave vedrørende sikkerhed, som det er blevet pålagt, og med henblik herpå nedsættelse i organet af et udvalg for sikkerhedsgodkendelse af europæiske GNSS-Systemer. Ophævelse af bestemmelserne i forordning (EF) nr. 1321/2004 vedrørende ejerskab af systemet, da Det Europæiske Fællesskab er ejer af disse systemer i medfør af bestemmelserne i forordning (EF) nr. 683/2008. |2009/0047 (COD)Forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigationEUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 156,under henvisning til forslag fra Kommissionen[1],under henvisning til udtalelse fra Det Europæiske Økonomiske og Sociale udvalg[2],under henvisning til udtalelse fra Regionsudvalget[3],efter proceduren i traktatens artikel 251, ogud fra følgende betragtninger:(1) Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation[4], ændret ved Rådets forordning (EF) nr. 1942/2006 af 12. december 2006[5] for at tage højde for fællesforetagendet Galileos ophør fra og med den 31. december 2006, oprettede et fællesskabsorgan benævnt Den Europæiske GNSS-Tilsynsmyndighed (i det følgende benævnt "myndigheden").(2) Denne myndigheds oprindelige formål og opgaver, der er nedfældet i henholdsvis artikel 1 og 2 i forordning (EF) nr. 1321/2004, blev fastlagt med henblik på de behov, der ville opstå i forbindelse med planen om at indgå koncessionsaftaler om forvaltningen og finansieringen af programmet Galileos etablerings- og ibrugtagningsfase. Denne plan blev opgivet i 2007, og forvaltningen og finansieringen af programmets etableringsfase vil ikke overgå til den private sektor.(3) Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo)[6] fastlægger de nye rammer for den offentlige forvaltning og finansiering af programmerne Galileo og Egnos. Forordningen knæsætter princippet om en klar fordeling af beføjelser mellem Fællesskabet, repræsenteret ved Kommissionen, myndigheden og Den Europæiske Rumorganisation (i det følgende benævnt "ESA"), giver Kommissionen ansvaret for forvaltningen af programmerne og præciserer de opgaver, der pålægges myndigheden. Den fastslår desuden, at myndigheden varetager opgaverne, den får pålagt, under iagttagelse af Kommissionens rolle som forvalter af programmerne og i overensstemmelse med Kommissionens retningslinjer.(4) Det følger heraf, at det er nødvendigt at bringe bestemmelserne i Rådets forordning (EF) nr. 1321/2004 i overensstemmelse med bestemmelserne i Europa-Parlamentets og Rådets forordning (EF) nr. 683/2008.(5) Det er også hensigtsmæssigt for det første at ændre titlen på forordningen, så den ikke længere generelt omfatter forvaltningsstrukturerne for de europæiske programmer for satellitbaseret radionavigation, men kun oprettelsen af et fællesskabsorgan, og for det andet at ændre navnet på dette organ, der som følge af begrænsningerne i dets aktiviteter ikke længere bør hedde "Den Europæiske GNSS-Tilsynsmyndighed", men "GNSS-Agenturet" (i det følgende benævnt "agenturet").(6) Det er desuden nødvendigt at ændre første artikel i forordning (EF) nr. 1321/2004 vedrørende forordningens formål, så formålet udelukkende begrænses til at bestå i oprettelse af agenturet, mens opgaven med at varetage offentlighedens interesser i forbindelse med samt være tilsynsmyndighed for de europæiske GNSS-programmer bortfalder.(7) Det er også vigtigt at ændre artikel 2 i forordning (EF) nr. 1321/2004 om agenturets opgaver og i denne henseende nydefinere dets opgaver, så de er på linje med artikel 16 i forordning (EF) nr. 683/2008.(8) Da titlen på forordning (EF) nr. 1321/2004 og navnet på organet ændres, skal alle dele i denne forordning, hvor den foregående titel og navn optræder, ligeledes ændres.(9) Da forordning (EF) nr. 683/2008 fastlægger, at Det Europæiske Fællesskab er ejer af alle materielle og immaterielle aktiver, som skabes eller udvikles under programmerne, er bestemmelserne i forordning (EF) nr. 1321/2004 om ejerskab af systemerne blevet irrelevante og bør ophæves.(10) For at sikre, at agenturet varetager de opgaver, det får pålagt, under iagttagelse af Kommissionens rolle som forvalter af programmerne og i overensstemmelse med Kommissionens retningslinjer, er det væsentligt, at det fastsættes, for det første at agenturet ledes af den administrerende direktør under ledelse af bestyrelsen og i overensstemmelse med de retningslinjer for agenturet, som Kommissionen opstiller, og for det andet at Kommissionens repræsentant i bestyrelsen råder over halvdelen af stemmerne.(11) Det er også nødvendigt, at Europa-Parlamentet er repræsenteret i bestyrelsen for agenturet som observatør, da forordning (EF) nr.683/2008 fremhæver, at et tæt samarbejde mellem Europa-Parlamentet, Rådet og Kommissionen er nyttigt. Med henblik på en god styring af programmerne er det hensigtsmæssigt, at den administrerende direktørs mandat reduceres fra fem år til fire år.(12) For at tage højde for omfanget af de opgaver, som er pålagt agenturet, herunder sikkerhedsgodkendelse, bør Det Videnskabelige og Tekniske Udvalg, der er nedsat under agenturet, nedlægges, og Systemsikkerheds- og Sikkerhedsudvalget bør erstattes af et udvalg for sikkerhedsgodkendelse af europæiske GNSS-Systemer, der varetager sikkerhedsgodkendelsesarbejdet. Dette udvalg bør bestå af repræsentanter for medlemslandene og Kommissionen, og generalsekretæren/den højtstående repræsentant og ESA bør være repræsenteret som observatører.(13) Godkendelsesaktiviteterne bør udføres uafhængigt af de myndigheder, der forvalter programmerne, navnlig Kommissionen, uafhængigt af dette organs andre egne organer, uafhængigt af ESA's organer og uafhængigt af de andre enheder, der er ansvarlige for gennemførelsen af de krav, der gælder på sikkerhedsområdet. Det er derfor hensigtsmæssigt, at udvalget for sikkerhedsgodkendelse af europæiske GNSS-Systemer på den ene side ligeledes bliver myndighed for sikkerhedsgodkendelse af systemerne, og på den anden side inden for agenturet bliver til et uafhængigt organ, der selvstændigt træffer sine beslutninger.(14) Da Kommissionen i medfør af forordning (EF) nr. 683/2008 forvalter alle spørgsmål vedrørende systemernes sikkerhed, er det med henblik på at sikre en effektiv forvaltning af spørgsmålene vedrørende sikkerhed og for at respektere princippet om en klar fordeling af de beføjelser, som Forordningen knæsætter, af afgørende betydning, at udvalgets aktiviteter nøje begrænses til kun at omfatte godkendelse af systemernes sikkerhed, og at udvalget på ingen måde kan overtage de opgaver, der er pålagt Kommissionen.(15) Det er også vigtigt, at aktiviteterne i forbindelse med godkendelse koordineres med de aktioner, der udføres af de myndigheder, der forvalter programmerne, og af de andre enheder, der er ansvarlige for gennemførelsen af de krav, der gælder på sikkerhedsområdet. I denne henseende er det af stor betydning, at formanden for udvalget for sikkerhedsgodkendelse af europæiske GNSS-Systemer er en repræsentant for Kommissionen.(16) Da systemerne er specifikke og komplekse, er det absolut nødvendigt, at medlemmerne af udvalget for sikkerhedsgodkendelse af europæiske GNSS-Systemer udfører deres opgaver i fællesskab og bestræber sig på at nå til enighed og på at involvere alle aktører, der er berørt af sikkerhedsproblematikken. Det er ligeledes vigtigt, at der iværksættes en permanent opfølgningsprocedure til forvaltning af de mange specifikke beslutninger, der skal træffes. Det er også nødvendigt, at arbejdet i forbindelse med godkendelserne varetages af eksperter, der er behørigt kvalificerede med hensyn til godkendelse af komplekse systemer, og at de har en passende sikkerhedsgodkendelse.(17) For at udvalget kan varetage sine opgaver er det desuden hensigtsmæssigt, at medlemslandene sender udvalget alle fornødne dokumenter, at de giver de personer, der bemyndiges af udvalget, adgang til alle anlæg, der på deres territorium vedrører systemernes sikkerhed, og at medlemslandene lokalt får ansvaret for sikkerhedsgodkendelse af de anlæg, der befinder sig på deres territorium.(18) Af hensyn til en god forvaltning er det nødvendigt, at bestyrelsen for agenturet får bemyndigelse til træffe enhver beslutning, der sigter mod, at agenturet kan udføre sine opgaver korrekt. Ligeledes bør den frist, inden for hvilken bestyrelsen i henhold til artikel 6, litra g), i forordning (EF) nr. 1321/2004 senest skal have vedtaget årsrapporten om agenturets aktiviteter og fremtidsplaner og videresendt denne til de forskellige fællesskabsinstitutioner, tilpasses den dato, hvor agenturets administrerende direktør i henhold til artikel 12, stk. 6, senest sender det endelige årsregnskab til de samme institutioner.(19) De systemer, der skabes under de europæiske satellitbaserede navigationsprogrammer, er infrastrukturer, hvis anvendelse rækker langt ud over medlemsstaternes nationale grænser, og som er oprettet som transeuropæiske net i overensstemmelse med traktatens artikel 156. Endvidere bidrager de tjenester, der tilbydes gennem disse systemer, til udvikling af transeuropæiske net inden for transport-, telekommunikations- og energiinfrastrukturer.(20) Forordning (EF) nr. 1321/2004 bør ændres i overensstemmelse hermed -UDSTEDT FØLGENDE FORORDNING:Artikel 1Ændringer af forordning (EF) nr. 1321/2004I forordning (EF) nr. 1321/2004 foretages følgende ændringer:1) Forordningens titel er "Rådets forordning (EF) nr. 1321/2004 om oprettelse af GNSS-Agenturet."2) Artikel 1, 2 og 3 affattes således:« Artikel 1FormålVed denne forordning oprettes et fællesskabsorgan benævnt GNSS-Agenturet (i det følgende benævnt "agenturet").Artikel 2OpgaverAgenturet varetager med forbehold af artikel 12 i Europa-Parlamentets og Rådets forordning (EF) nr. 683/2008 og under iagttagelse af Kommissionens rolle som forvalter af de europæiske GNSS-programmer og i overensstemmelse med Kommissionens retningslinjer følgende opgaver under programmerne:a) vedrørende sikkerheden i forbindelse med de europæiske GNSS-programmer sørger det for følgende, jf. dog artikel 13 og 14 i Europa-Parlamentets og Rådets forordning (EF) nr. 683/2008:• i) sikkerhedsgodkendelse. Med henblik herpå skal agenturet indlede og føre tilsyn med implementeringen af sikkerhedsprocedurerne og foretage sikkerhedskontrol af de europæiske GNSS-programmer• ii) driften af Galileos sikkerhedscenter. Dette center skal drives i overensstemmelse med såvel de afgørelser, der træffes i henhold til artikel 13 i Europa-Parlamentets og Rådets forordning nr. 683/2008, som instrukserne i henhold til fælles aktion 2004/552/FUSPb) agenturet bidrager til forberedelsen af de europæiske GNSS-Systemers markedsføring og udarbejder de hertil nødvendige markedsanalyserc) agenturet udfører også andre opgaver, som Kommissionen eventuelt pålægger det i overensstemmelse med artikel 54, stk. 2, litra b), i finansforordningen vedrørende De Europæiske Fællesskabers almindelige budget, og varetager herunder specifikke opgaver i tilknytning til de europæiske GNSS-programmer.Artikel 3OrganerAgenturets organer omfatter en bestyrelse, Udvalget for Sikkerhedsgodkendelse af Europæiske GNSS-Systemer og den administrerende direktør."3) Artikel 5, stk. 2, affattes således:« 2. Bestyrelsen sammensættes af en repræsentant, som hver enkelt medlemsstat udpeger, og en repræsentant udpeget af Kommissionen. Bestyrelsesmedlemmernes mandatperiode er fem år. Mandatet kan fornys én gang. En repræsentant for Europa-Parlamentet deltager i bestyrelsesmøderne som observatør."4) Artikel 5, stk. 7, første afsnit, affattes således:« 7. De medlemmer, der repræsenterer en medlemsstat, har hver en stemme. Det medlem, der repræsenterer Kommissionen, har samme antal stemmer, som repræsentanterne for medlemsstaterne har tilsammen. Agenturets administrerende direktør deltager ikke i afstemninger."5) Artikel 6, litra d), affattes således:"d) er ansvarlig for alle beslutninger, der træffes i forbindelse med de opgaver, der nævnes i artikel 2, og som vedrører driften af Galileos sikkerhedscenter. Disse beslutninger træffes i alle tilfælde efter høring af Kommissionen."6) I artikel 6, litra g), erstattes udtrykket "senest den 15. juni" med udtrykket "senest den 1. juli"7) I artikel 6 indsættes følgende litra i):"i) sørger for, at agenturet opfylder de opgaver, det er blevet pålagt, på de i denne forordning fastsatte betingelser og træffer de hertil formålstjenlige beslutninger.8) Artikel 7, stk. 1, affattes således:« 1. Agenturet ledes af den administrerende direktør, der udfører sit hverv under tilsyn af bestyrelsen og i overensstemmelse med de retningslinjer for agenturet, som Kommissionen opstiller."9) Artikel 7, stk. 2, sidste afsnit, erstattes af følgende tekst:"Den administrerende direktørs mandatperiode er fire år. Mandatet kan fornyes én gang med en periode på fire år."10) Artikel 8, litra g), affattes således:"g) udarbejder agenturets organisationsstruktur og forelægger den for bestyrelsen til godkendelse"11) Artikel 9 udgår.12) Artikel 10 affattes således:« Artikel 10Udvalget for Sikkerhedsgodkendelse af Europæiske GNSS-Systemer1. I medfør af denne artikel nedsættes der et Udvalg for Sikkerhedsgodkendelse af Europæiske GNSS-Systemer under agenturet, der har til opgave at udføre de opgaver, der er pålagt agenturet vedrørende godkendelse i henhold til artikel 2, litra a), nr. i). Udvalget er myndighed for sikkerhedsgodkendelse af systemer.2. Aktiviteterne i forbindelse med sikkerhedsgodkendelse af systemerne består i at godkende, at systemerne er i overensstemmelse med de sikkerhedskrav, der nævnes i artikel 13 i forordning (EF) nr. 683/2008, således at systemerne kan anvendes, hvis disse krav er opfyldt. Disse aktiviteter omfatter formelle valideringer, såkaldte godkendelsesbeslutninger.Udvalgets aktiviteter er strengt begrænset til de ovennævnte godkendelsesaktiviteter, og det kan på ingen måde påtage sig de aktiviteter, der er pålagt Kommissionen i medfør af artikel 13 i forordning (EF) nr. 683/2008.3. Udvalget består af en repræsentant for hver medlemsstat og en repræsentant for Kommissionen, som vælges blandt anerkendte eksperter på området for godkendelse. En repræsentant for generalsekretæren/den højtstående repræsentant og en repræsentant for ESA deltager i udvalgets møder som observatører.4. I udførelsen af sine opgaver følger udvalget følgende principper:- opgaverne udføres i fællesskab, og medlemmerne bestræber sig på at nå til enighed og på at involvere alle aktører, der er berørt af sikkerhedsproblematikken- der iværksættes en permanent opfølgningsprocedure med henblik på bedst muligt at forvalte de mange beslutninger, der skal træffes- arbejdet i forbindelse med godkendelserne varetages af eksperter, der er behørigt kvalificerede med hensyn til godkendelse af komplekse systemer og har en passende sikkerhedsgodkendelse.- aktiviteterne i forbindelse med godkendelse udføres således, at kravet om uafhængighed er foreneligt med nødvendigheden af et passende samarbejde både med de myndigheder, der er ansvarlige for forvaltningen af programmerne, og med de enheder, der er ansvarlige for gennemførelsen af kravene på sikkerhedsområdet.5. Repræsentanten for Kommissionen varetager udvalgets formandskab. Udvalget vedtager selv sin forretningsorden.6. Udvalget råder over alle nødvendige midler for i samarbejde med Kommissionen, generalsekretæren/den højtstående repræsentant, ESA og medlemsstaterne at opfylde sine opgaver, navnlig når det drejer sig om undersøgelser, om påbegyndelse af samt opfølgning på sikkerhedsprocedurer, om udførelse af kontrol af systemernes sikkerhed og om udarbejdelse af beslutninger. Disse opgaver omfatter sikring af, at udvalgets sekretariat kan fungere tilfredsstillende.7. Udvalget træffer sine afgørelser med det flertal, der er fastsat i traktatens artikel 205, stk. 2 og 4. Ved afstemninger i udvalget vægtes de stemmer, der afgives af repræsentanterne for medlemsstaterne, i henhold til nævnte artikel. Formanden deltager ikke i afstemningerne.Kommissionen meddeler om fornødent Udvalget for de Europæiske GNSS-programmer, der er nedsat i medfør af artikel 19 i forordning (EF) nr. 683/2008, om virkningerne af udvalgets beslutninger på programmernes gennemførelse.8. Når Den Europæiske Unions eller dens medlemsstaters sikkerhed vil kunne blive berørt af udvalgets beslutninger, anvendes de procedurer, der er fastlagt i Rådets fælles aktion 2004/552/FUSP af 12. juli 2004 om aspekter ved det europæiske satellitbaserede radionavigationssystems drift, som måtte berøre Den Europæiske Unions sikkerhed[7].9. Medlemsstaterne:-  sender udvalget alle fornødne dokumenter-  giver de personer, der er bemyndiget af udvalget, tilladelse til at få adgang til alle anlæg, der på deres territorium vedrører systemernes sikkerhed-  er på lokalt plan ansvarlig for sikkerhedsgodkendelse af de anlæg, der befinder sig på deres territorium, og som er omfattet af det sikkerhedsgodkendelsesareal, der er gældende for de europæiske GNSS-Systemer. Til dette formål samarbejder de med udvalget."13) artikel 11, stk. 2, affattes således:"2) Agenturets udgifter omfatter udgifter til personale, administration, infrastruktur og driftsomkostninger, udgifter til Udvalget for Sikkerhedsgodkendelse af Europæiske GNSS-Systemers virke og udgifter i forbindelse med kontrakter og aftaler, der indgås af agenturet til udførelse af de opgaver, det har fået pålagt."14) Artikel 22 udgår.15) I alle artikler, hvor ordet "myndighed" optræder, erstattes det af "agentur".Artikel 2IkrafttrædenDenne forordning træder i kraft på [tyvende]dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Europa-Parlamentets vegne På Rådets vegneFormand FormandFINANSIERINGSOVERSIGT TIL FORSLAGET1. FORSLAGETS BETEGNELSEForslag til Europa-Parlamentets og Rådets forordning om ændring af forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation.2. ABM-/ABB-RAMMEPolitikområder og dermed forbundne aktiviteter: Energi og transportKapitel 06 02: Land-, sø- og lufttransportDe europæiske satellitnavigationsprogrammer (Galileo og Egnos)3. BUDGETPOSTER3.1. Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. B.A-poster)):06 02 09 01 - Tilsynsmyndighed for Galileo - tilskud under afsnit 1 og 206 02 09 02 - Tilsynsmyndighed for Galileo - tilskud under afsnit 33.2. Foranstaltningens og de finansielle virkningers varighed:Den europæiske GNSS-tilsynsmyndighed er et fællesskabsorgan, der er oprettet for et ubegrænset tidsrum.3.3. Budgetoplysninger:Budget-post | Udgiftstype | Nye | Bidrag fra EFTA | Bidrag fra kandidatlandene | Udgifts-område i de finansielle overslag |06020901 | Ikke- obligatoriske | Opdelte bevillinger | NEJ | JA[8] | NEJ | N° 1.A |06020902 | Ikke- obligatoriske | Opdelte bevillinger | NEJ | JA | NEJ | N° 1.A |4. SAMMENFATNING AF RESSOURCERNE4.1. Finansielle ressourcer4.1.1. Sammenfatning af forpligtelsesbevillinger (FB) og betalingsbevillinger (BB)i mio. EUR (3 decimaler)Udgiftstype | Punkt | 2009 | 2010 | 2011 | 2012 | 2013 | n + 5 og ff. | I alt |Driftsudgifter[9] |Forpligtelsesbevillinger (FB) | 8.1. | a | 7 800[10] | 7 890 | 8 200 | 9 600 | 11 500 |Betalingsbevillinger (BB) | b | 7 800 | 7 890 | 8 200 | 9 600 | 11 500 |Administrative udgifter inden for referencebeløb[11] |Teknisk og administrativ bistand (IOB) | 8.2.4. | c |SAMLET REFERENCEBELØB |Forpligtelsesbevillinger | a + c | 7 800[12] | 7 890 | 8 200 | 9 600 | 11 500 |Betalingsbevillinger | b + c | 7 800 | 7 890 | 8 200 | 9 600 | 11 500 |Administrative udgifter, der ikke er medtaget i referencebeløbet[13] |Personaleressourcer og dermed forbundne udgifter (IOB) | 8.2.5. | d | 0,122 | 0,122 | 0,122 | 0,122 | 0,122 |Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 8.2.6. | e |Samlede anslåede finansielle omkostninger ved foranstaltningen |FB I ALT, inkl. udgifter til personaleressourcer | a + c + d + e | 7 922 | 8 012 | 8 322 | 9 722 | 11 622 |BB I ALT, inkl. udgifter til personaleressourcer | b + c + d + e | 7 922 | 8 012 | 8 322 | 9 722 | 11 622 |SamfinansieringHvis forslaget indebærer samfinansiering med medlemsstaterne eller med andre organer (oplys hvilke), angives der et skøn i tabellen nedenfor over beløbet for denne samfinansiering (der kan indsættes flere rækker, hvis der forventes samfinansiering med flere organer):i mio. EUR (3 decimaler)Samfinansierende organ | År n | År n + 1 | År n + 2 | År n + 3 | År n + 4 | År n + 5 og ff. | I alt |…………………… | f |FB I ALT, inkl. samfinansiering | a + c + d + e + f |4.1.2. Forenelighed med den finansielle programmering( Forslaget er foreneligt med den gældende finansielle programmering.( Forslaget kræver omprogrammering af det relevante udgiftsområde i de finansielle overslag.( Forslaget kan kræve anvendelse af bestemmelserne i den interinstitutionelle aftale[14] (dvs. fleksibilitetsinstrumentet eller revision af de finansielle overslag).4.1.3. Finansielle virkninger på indtægtssiden( Forslaget har ingen indflydelse på indtægterne( Finansielle virkninger for budgettets indtægtsside.i mio. EUR (1 decimal)Forud for foran-staltnin-gen [År n-1] | Efter foranstaltningens iværksættelse |Personaleressourcer i alt | 1 | 1 | 1 | 1 | 1 |5. SÆRLIGE FORHOLD OG MÅL5.1. Behov, der skal dækkes på kort eller lang sigtDet er nødvendigt at foretage en udtrykkelig og hurtig ændring af forordning (EF) nr. 1321/2004 af følgende årsager:1) den aktuelle situation, hvor to tekster på visse punkter er modsigende – forordning (EF) nr. 1321/2004 og forordning (EF) nr. 683/2008 – er ikke en tilfredsstillende retssituation. Dette skaber en usikkerhed, det er nødvendigt at afklare hurtigst muligt, og til dette formål skal bestemmelserne i forordning (EF) nr. 1321/2004 tilpasses bestemmelserne i forordning (EF) nr. 683/2008. Det er vigtigt at have klare retlige rammer for programmerne, navnlig over for tredjeparter2) forordning (EF) nr. 683/2008 fastsætter, at Kommissionen forvalter alle spørgsmål vedrørende systemernes sikkerhed, men pålægger samtidig tilsynsmyndigheden at varetage sikkerhedsgodkendelsen ("akkreditering"). Der er behov for hurtigt at afklare myndighedens rolle vedrørende sikkerhed og godkendelse3) det skal sikres, at den offentlige forvaltning af programmerne er god. Forordning (EF) nr. 683/2008 ændrer dog intet ved myndighedens interne organer, hvor Kommissionen stadig har meget lidt indflydelse. For at sikre, at myndigheden handler "under iagttagelse af Kommissionens rolle som forvalter af programmerne" og "i overensstemmelse med Kommissionens retningslinjer", er det nødvendigt at ændre dette.Det skal desuden fremhæves, at Europa-Parlamentet og Rådet i betragtning 17 i forordning (EF) nr. 683/2008 "opfordrer Kommissionen til at fremsætte et forslag for formelt at tilpasse forvaltningsstrukturerne for programmerne som fastlagt i forordning (EF) nr. 1321/2004 til Kommissionens og tilsynsmyndighedens nye roller".5.2. Merværdien af Fællesskabets engagement og forslagets sammenhæng med andre finansielle instrumenter og eventuel synergiSom nævnt i betragtning 33 i forordning (EF) nr. 683/2008 kan etableringen af satellitbaserede navigationssystemer ikke i tilstrækkelig grad opfyldes af medlemsstaterne, da det går ud over, hvad en enkelt medlemsstat økonomisk og teknisk kan klare alene. De europæiske GNSS-programmer (Galileo og Egnos) kan derfor bedre varetages på fællesskabsniveau.Af de årsager, der er nævnt i punkt 5.1, er forslaget foreneligt med forordning (EF) nr. 683/2008, der udgør grundlaget for de europæiske GNSS-programmer og fastlægger finansieringen for perioden 2008-2013.5.3. Forslagets mål, forventede resultater og relevante indikatorer i forbindelse med ABM-rammenMed denne ændring af forordningen fastlægges følgende målsætninger for agenturet:-  sikkerhedsgodkendelse: agenturet skal indlede og føre tilsyn med implementeringen af sikkerhedsprocedurerne og foretage sikkerhedskontrol af de europæiske GNSS-programmer-  agenturet bidrager til forberedelsen af de europæiske GNSS-Systemers markedsføring og foretager herunder de nødvendige markedsanalyser-  agenturet driver driften af Galileos sikkerhedscenter, der skal gennemføres i overensstemmelse med såvel de afgørelser, der træffes i henhold til artikel 13 i Europa-Parlamentets og Rådets forordning nr. 683/2008, som instrukserne i henhold til fælles aktion 2004/552/FUSPDet understreges, at den finansielle programmering udtrykkeligt omfattede målsætningerne 1 og 2, da de allerede var del af de opgaver, der blev pålagt agenturet i medfør af forordning 1321/2004 som ændret ved forordning 1942/2006. Denne revision fastlægger dog en tredje opgave: drift af sikkerhedscentret, hvilket har store konsekvenser for agenturets personaleressourcer og på budgetprogrammeringen, navnlig de to sidste år (opstart af sikkerhedscentrets aktiviteter).5.4. Gennemførelsesmetode (vejledende)( Central forvaltning( Direkte af Kommissionen( Indirekte ved delegation til:( Forvaltningsorganer( Organer oprettet af Fællesskaberne, jf. artikel 185 i finansforordningen( Nationale offentlige organer eller public service-organer( Fælles eller decentral forvaltning( Med medlemsstaterne( Med tredjelande( Fælles forvaltning med internationale organisationer (angiv nærmere)Relevante bemærkninger:6. OVERVÅGNING OG EVALUERING6.1. OvervågningssystemAgenturets regnskaber skal godkendes af Revisionsretten og er omfattet af dechargeproceduren. Kommissionens interne revisionstjeneste er agenturets interne revisor.6.2. Evaluering6.2.1. Forudgående evalueringDen forudgående evaluering blev foretaget i forbindelse med oprettelsen af organet i 2004.6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)Denne ændring i forordningen vedrørende organet sigter mod at tage de erfaringer, der er draget i forbindelse med forvaltningen af myndigheden og dets bidrag og rolle i de europæiske satellitbaserede navigationsprogrammer, i betragtning.Den er omfattet af en mere generel evaluering, der vedrører forvaltningen af de europæiske satellitbaserede navigationsprogrammer, og som førte til vedtagelse af forordning 683/2008.6.2.3. Regler for fremtidige evalueringer og deres hyppighed7. Forholdsregler mod svigAgenturet kan kontrolleres af Det Europæiske Kontor for Bekæmpelse af Svig.8. RESSOURCER8.1. Finansielle omkostninger i forbindelse med forslagets målForpligtelsesbevillinger i mio. EUR (3 decimaler)Godkendelser på sikkerhedsområdet | 9 | 13 | 14 | 15 | 15 |Midlertidigt ansatte | 5 | 9 | 10 | 10 | 10 |Kontraktansatte/udstationerede nationale eksperter | 4 | 4 | 4 | 5 | 5 |Bidrag til forberedelse af markedsføringen | 9 | 9 | 9 | 9 | 9 |Midlertidigt ansatte | 5 | 5 | 5 | 5 | 5 |Kontraktansatte/udstationerede nationale eksperter | 4 | 4 | 4 | 4 | 4 |Drift af Galileos sikkerhedscenter | 0 | 0 | 0 | 8 | 13 |Midlertidigt ansatte | 0 | 0 | 0 | 8 | 13 |Kontraktansatte/udstationerede nationale eksperter | 0 | 0 | 0 | 0 | 0 |Støtte og forvaltning | 17 | 18 | 19 | 19 | 19 |Midlertidigt ansatte | 13 | 14 | 14 | 14 | 14 |Kontraktansatte/udstationerede nationale eksperter | 4 | 4 | 5 | 5 | 5 |I alt | 35 | 40 | 42 | 51 | 56 |Midlertidigt ansatte | 23 | 28 | 29 | 37 | 42 |Kontraktansatte/udstationerede nationale eksperter | 12 | 12 | 13 | 14 | 14 |8.2. Administrative udgifter8.2.1. Personaleressourcer – antal og typeStillingstyper | Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter) |År n | År n + 1 | År n + 2 | År n + 3 | År n + 4 | År n + 5 |Tjenestemænd eller midlertidigt ansatte[17] (XX 01 01) | A*/AD |B*, C*/AST |Personale, der finansieres[18] over art. XX 01 02 |Andet personale, der finansieres[19] over art. XX 01 04/05 |I ALT |8.2.2. OpgavebeskrivelseDen Europæiske GNSS-Tilsynsmyndighed pålægges følgende opgaver:a) vedrørende de europæiske GNSS-programmers sikkerhed, varetager den:-  i) sikkerhedsgodkendelse. Med henblik herpå skal den indlede og føre tilsyn med implementeringen af sikkerhedsprocedurerne og foretage sikkerhedskontrol af de europæiske GNSS-programmer-  ii) driften af Galileos sikkerhedscenter, der skal gennemføres i overensstemmelse med såvel de afgørelser, der træffes i henhold til artikel 13 i Europa-Parlamentets og Rådets forordning nr. 683/2008, som instrukserne i henhold til fælles aktion 2004/552/FUSPb) den bidrager til forberedelsen af de europæiske GNSS-Systemers markedsføring, herunder de nødvendige markedsanalyserc) den udfører også andre opgaver, som Kommissionen i forbindelse med specifikke spørgsmål vedrørende de europæiske GNSS-programmer eventuelt pålægger det jf. artikel 54, stk. 2, litra b), i finansforordningen vedrørende De Europæiske Fællesskabers almindelige budget.8.2.3. Kilde til personaleressourcer (vedtægtsomfattede)( Stillinger, der i øjeblikket er afsat til forvaltningen af programmet, og som skal erstattes eller forlænges( Stillinger, der er forhåndsallokeret i forbindelse med APS/FBF-proceduren for år n( Stillinger, hvorom der skal ansøges i forbindelse med den næste APS/FBF-procedure( Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)( Stillinger, der er nødvendige i år n, men ikke forudset i APS/FBF-proceduren for det pågældende år8.2.4. Andre administrative udgifter, der er medtaget i referencebeløbet (XX.01.04/05 – Udgifter til administrativ forvaltning)i mio. EUR (3 decimaler)Budgetpost (nummer og betegnelse) | År n | År n + 1 | År n + 2 | År n + 3 | År n + 4 | År n + 5 og ff. | I ALT |1. Teknisk og administrativ bistand (herunder personaleudgifter) |Forvaltningsorganer[20] |Anden teknisk og administrativ bistand |- intern |- ekstern |Teknisk og administrativ bistand i alt |8.2.5. Udgifter til personaleressourcer og dermed forbundne udgifter, der ikke er medtaget i referencebeløbeti mio. EUR (3 decimaler)Arten af personaleressourcer | År n | År n + 1 | År n + 2 | År n + 3 | År n + 4 | År n + 5 og ff. |Tjenestemænd og midlertidigt ansatte (XX 01 01) | 0,122 | 0,122 | 0,122 | 0,122 | 0,122 |Personale finansieret over artikel XX.01.02 (hjælpeansatte, udstationerede nationale eksperter, kontraktansatte osv.) (oplys budgetpost) |Samlede udgifter til personaleressourcer og dermed forbundne udgifter (IKKE medtaget i referencebeløbet) |Beregning – tjenestemænd og midlertidigt ansatte |En heltidsækvivalent stilling –tjenestemand eller midlertidigt ansat – til at sikre tilsynet med agenturet |Beregning – personale, der finansieres over art. XX 01 02 |8.2.6. Andre administrative udgifter, der ikke er medtaget i referencebeløbet i mio. EUR (3 decimaler) |Periode n | År n + 1 | År n + 2 | År n + 3 | År n + 4 | År n + 5 og ff. | I ALT |XX 01 02 11 01 – Tjenesterejser |XX 01 02 11 02 – Møder og konferencer |XX 01 02 11 03 - Udvalg[21] |XX 01 02 11 04 – Undersøgelser og høringer |XX 01 02 11 05 - Informationssystemer |2. Andre forvaltningsudgifter i alt (XX 01 02 11) |3. Andre udgifter af administrativ karakter (angiv hvilke, herunder budgetpost) |Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) |Beregning – Andre administrative udgifter, der ikke er medtaget i referencebeløbet |[1] EUT C […] af […], s. […].[2] EUT C […] af […], s. […].[3] EUT C […] af […], s. […].[4] EUT L 246 af 20.7.2004, s. 1.[5] EUT L 367 af 22.12.2006, s. 18.[6] EUT L 196 af 24.07.2008, s. 1.[7] EUT L 246 af 20.7.2004, s. 30.[8] En specifik aftale er under forhandling.[9] Udgifter, som ikke henhører under kapitel xx 01 i afsnit xx.[10] Herunder 2 mio. EUR af øremærkede bevillinger fra overskuddet fra regnskabsåret 2007 og medregnet reserven på 390 000 EUR under afsnit 3.[11] Udgifter inden for artikel xx 01 04 i afsnit xx.[12] Herunder 2 mio. EUR af øremærkede bevillinger fra overskuddet fra regnskabsåret 2007 og medregnet reserven på 390 000 EUR under afsnit 3.[13] Udgifter inden for kapitel xx 01, som ikke henhører under artikel xx 01 04 eller xx 01 05.[14] Se punkt 19 og 24 i den interinstitutionelle aftale.[15] Indsæt flere kolonner, hvis foranstaltningen varer længere end 6 år.[16] Som beskrevet under punkt 5.3.[17] Udgifter, der IKKE er medtaget i referencebeløbet.[18] Udgifter, der IKKE er medtaget i referencebeløbet.[19] Udgifter, der er medtaget i referencebeløbet.[20] Der skal henvises til den specifikke finansieringsoversigt for det eller de pågældende forvaltningsorganer.[21] Oplys, hvilken type udvalg det drejer sig om, og hvilken gruppe det tilhører.